सर्वोच्च अदालत ने कहा कि फाइनल विजन तैयार करते समय ताज ट्राइपेजियम जोन में चल रहे उद्योगों से होने वाला प्रदूषण और यमुना नदीं के जलस्तर और वाहनों के आवागमन जैसे मुद्दो पर भी गौर करना चाहिए। बता दें कि ताज ट्राइपेजियन जोन करीब 10,400 वर्ग किलोमीटर में फैला हुआ है। जोन में उत्तर प्रदेश का आगरा, फिरोजाबाद, मथुरा, एटा, हाथरस और राजस्थान का भरतपुर जिला आता है। जस्टिस मदन बी लोकुर, जस्टिस एस अब्दुल नजीर और न्यायमूर्ति दीपक गुप्ता की पीठ ने कहा है कि ताजमहल को संरक्षित करने के लिए प्राधिकारियों को अनेक बिंदुओं पर विचार करना होगा। क्योंकि यदि ताजमहल खत्म हो गया तो आपको दुबारा अवसर नहीं मिलेगा।